Burjassot viu el dia gran en honor a Sant Roc
2025-07-24

Des del passat 3 d’agost, no ha cessat l’activitat festiva i tradicional a Burjassot per a honrar al seu patró, Sant Roc. I el seu dia gran, el 16 d’agost ha arribat. El municipi s’engalanarà per a viure un dels dies més especials de l’any en el qual les tradicions s’ajunten amb la pólvora i amb la música.

El dia començarà a les 09 hores quan tindrà lloc la tradicional missa que l’Associació ‘Amics de Sant Roc’ ofereixen en l’Ermita en honor al sant. Una vegada finalitzada, hi haurà orxata i fartons per a tots els presents. Aquesta emotiva celebració donarà pas, a les 11.30 hores, a la concentració dels Clavaris de Sant Roque 2023 en la Plaça de l’Ajuntament per a dirigir-se junts cap a la Parròquia de Sant Miquel Arcàngel. Allí, a les 12.00 hores, començarà la Missa Major en honor al patró.

Aproximadament a les 13.30 hores, la Clavaria realitzarà la tradicional visita a la Llar Sequera i, després, es dirigirà a l’Ajuntament on a les 14.15 hores, aproximadament, serà el moment de la pólvora amb una traca “correguda” que s’encendrà des de l’Ajuntament i que  una gran mascletà, al Carrer Pintor Goya, que vindrà precedida d’una traca “correguda” que les 14.30 hores encendrà la gran mascletà, al Carrer Pintor Goya.

Després d’unes hores de descans, per la vesprada, sobre les 19.30 hores, la Clavaria de Sant Roc tornarà a concentrar-se en la Plaça de l’Ajuntament per a dirigir-se a l’esglèsia de Sant Miquel, punt d’inici, a les 20.00 hores, de la processó en honor al patró, la qual circularà pel seu itinerari habitual i comptarà amb l’acompanyament de l’Agrupació Musical Los Silos.

A les 23:30h començarà, des de la Parròquia de Sant Miquel, la Pujà de Sant Roc, Festa d’Interés Turístic Local de la Comunitat Valenciana. Farà parada en la Plaça de l’Ajuntament, on se celebrarà la Rodà al sant per a, una vegada finalitzada, continuar, fins a l’Ermita. Aquests actes compten amb la col·laboració de la Penya El Coet.

A la 1 de la matinada es posarà el punt i final a les festes del 2023 amb un espectacular castell de focs artificials que tindrà lloc en l’aparcament de les Palmeres i que està patrocinat per la Regidoria de Festes.